text: Rècord d'assistència en el 2on Christmas Market
  Fotografies: Alumni Canigó
  Canigó Alumni (Associació d'Antigues Alumnes del col·legi Canigó), ha tornat a celebrar amb èxit una nova edició del Christmas Market durant els dies 18 i 19 de novembre. Les organitzadores del mercat solidari calculen que s'ha registrat una afluència de públic de més de 2.500 persones.
  Durant aquests dos dies, Canigó Alumni ha instal·lat al centre del Christmas Market un Bar Solidari i un espai de segona mà. L'import recaptat es destina íntegrament a projectes solidaris d'entitats sense ànim de lucre, com Mans Unides, orfenat Divina Providència a Abancay (Perú) i Acció Social Montalegre de Barcelona, entre d'altres.
  Aquesta segona edició ha comptat amb un tast de cerveses solidària i diversos tallers gratuïts per a nens, a més d'articles i serveis presents en els stands com roba, decoració, bijuteria, tocats, cosmètica, rebosteria i papereria.
  Origen del mercat ambulant solidari
  El Christmas Market sorgeix l'any 2000 com una iniciativa de Canigó Alumni per recollir fons i poder col·laborar, econòmicament, amb l'ajuda social que el col·legi realitza habitualment al barri del Raval. Una part dels beneficis es lliura també a altres ONG en la qual estan involucrades antigues alumnes.